கேள்வி: பைகி நடனம் பற்றி விளக்கவும்.
பதில்: பைகி நடனம் (''Paiki dance'') பைங்கி மற்றும் பைகா என்றும் அழைக்கப்படுகிறது. இது இந்தியாவின் சார்க்கண்டு, சத்தீசுகர் மற்றும் ஒடிசா சோட்டானக்பூர் பீடபூமி பகுதியின் சதானி நாக்புரி தற்காப்பு நாட்டுப்புற நடனம் ஆகும். இந்நடனத்தின் போது, மக்கள் வேட்டி, மயில் இறகுகள் கொண்ட தலைப்பாகை அணிவார்கள். இவர்கள் வலது கையில் வாளையும், இடது கையில் கேடயத்தையும் ஏந்தியபடி நாகரா, தக் (இசைக்கருவி), செனாய் மற்றும் நரசிங்கின் இசைக்கருவிகளுக்கு ஏற்ப நடனமாடுகிறார்கள். இதில் ஆண்களே நடனமாடுவார்கள். இதில் ஆண்களின் வீரம் பிரதிபலிக்கிறது. பைகி நடனம் திருமணம் மற்றும் பிற விழாக்களில் நிகழ்த்தப்படுகிறது. இடைக்காலத்தில் ''பாய்க்'' என்பது இடைக்காலத்தில் தரைப்படை வீரர்களைக் குறித்தது. இந்நடனம் முதன்மையாக சோட்டா நாக்பூரில் சோட்டா நாக்பூரின் நாகவன்ஷிகள் ஆட்சியின் போது தரைப்படை வீரர்களாக இருந்த ரௌதியாக்களால் நிகழ்த்தப்பட்டது. இது குந்தி மாவட்டம் மற்றும் மயூர்பஞ்சு மாவட்டம் சில முண்டா மக்கள் பழங்குடியினரால் நிகழ்த்தப்படுகிறது.